Gouelioù 30 vloaz Diwan

**Gouel 30 vloaz Diwan** a zo bet lidet e Karaez d'an 3 a viz Mae 2008. Ar ger stur a oa "30 vloaz, 3000 skoliad, 30 darvoud : ur bloavezh gouel". Liammet e voe ar gouel-se gant Ar Redadeg, c'hoar ar c'hKorrika e Bro-Euskadi, oc'h ober tro Breizh dibaouez, noz-deiz, eus Naoned betek Karaez, lec'h ar gouel. War-dro 10.000 den a zo deuet d'ar gouel-se ha gounezet ez eus bet muioc'h eget 60.000 €.

## Diwan : 1977-2007, 30 vloaz

Diwan a ginnig ur skoliadur klok eus ar skol-vamm d'ar vachelouriezh, hag abaoe 30 vloaz e stourm evit ar brezhoneg. E 1977 e tigoras ar skol gentañ. E fin 1978, e oa 4 skol. E miz Gwengolo 2007 e oa 34 skol.

*Savet eo ar skol gentañ e miz Mae 1977 e Lambaol-Gwitalmeze (30 km eus Brest) diwar skouer ar skolioù euskarek ha kembraek. Ar skolaer kentañ, Denez Abernot, a oa e karg eus 5 bugel en ur skol feurmet da Z/Diwan gant ar gumun. Da c'houde, e tigoras teir skol all e berr amzer : e 1977 e Kemper, e Plouneour-Menez, e 1978 e Roazhon...

### Un huñvre deuet da wir

*D'ar poent-se e oa disheñvel-tre soñjoù an dud diwar-benn Diwan. Aterset zo bet tud er straed evit gouzout o soñjoù: "*N'eus ket plas evit ouzhpenn ur yezh e penn ar vugale*" a zisklêrias ur skolaer. "*Aon o deus an dud, met talvoudus eo*" a lâras ur vamm yaouank, he bugel e Diwan. E 2008, e tiskleir Anna-Vari Chapalain, renerez Diwan, "*un huñvre deuet da wir eo. Ur gammed war-raok. Dav eo kenderc'hel gant an hent ha ledanaat anezhañ e-kerzh an 30 vloaz o tont*".

### Digoradur al lise

*E 1980 e oa 13 skol dija hag e voe digoret ar c'hentañ klas kentañ-derez e Treglonoù. 3 bloaz goude e voe sinet an emglev kentañ gant an Deskadurezh-Stad. Met, e 1987 e oa kudennoù arc'hant spontus ha dic'hopret eo bet an holl implijidi. Diskoumet e voe ar gudenn-se diwar sinadur un emglev all : 51,5 post a vo kemeret e kont gant an Deskadurezh-Stad. Neuze, e 1994 e tigoras al lise, staliet er Releg-Kerhuon. Met, tamm ha tamm e voe digoret 4 skolaj all.

*E 2007 e oa 2990 skoliad e diwan a-bezh, 201 lisead en o zouez. Raktresoù a zo da zigeriñ skolioù all c'hoazh, er Vro-Vigoudenn hag e Lokournan (Leon).

*Sede ma c'haller laret en deus Diwan un dazont brav ha n'eo ket echu ar stourm bras evit ar brezhoneg !

30 vloaz ar skolioù a zo bet pe a vo lidet ivez : 

*E Gwitalmeze ha Sant-Pabu d'ar 25 & 26 a viz Mae 2007
*E Kommanna d'an 26 & 27 a viz Here 2007
*E Kemper e 2008 (?)
*E Brest d'ar 6 a viz Meurzh 2009
*E Lannuon d'an 10 a viz Ebrel 2009
*E Kastell-Paol d'an 8, 9 & 10 a viz Mae 2009 : http://www.myspace.com/diwankastellpaol
...

Evit 30 deiz-ha-bloaz ar gevredigezh Diwan eo bet aozet 30 darvoud er skolioù a-raok fest bras Karaez :

*11/05/2007 - Ar Releg-Kerhuon  Redadegoù a-eileg ha fest-noz «reiñ lañs d’ar yezh»

*11 & 12/05/2007 - Sant-Seo  «Ti-natur» Saloñs an eko-tiez hag an diorren padus

*25 & 26/05/2007 - Gwitalmeze & Sant-Pabu  30vet deiz-ha-bloaz skol Gwitalmeze

*27/05/2007 - Loperc’hed  Randorade Brest

*02/06/2007 - Taol-lañs sonerezh - Karaez  03/06/2007 - Devezh ar Brezhoneg - Karaez

*16 & 17/06/2007 - Mor-Bihan  Diwan kup

*08 & 09/09/2007 - Pontrev  Arz ha liorzhioù

*16/09/2007 - Lesneven  Foar ar c’hezeg Lesneven

*23/09/2007 - Plijidi Pourmenadenn war varc’h ha war droad e Plijidi

*29/09/2007 - Sant Brieg  Fest-noz war blañchod

*07/10/2007 - Begerel  Saloñs al levrioù brezhoneg e Begerel

*07/10/2007 - Sant-Teve  Randogolfe

*02 & 03/11/2007 - Landerne (Kreizenn Meskoad)  Kendiviz an ISLRF : «Ar soubidigezh, un taol kaer : skouer Bro Gembre»

*02/12/2007 - Sal ar gwerzhioù e Kemper  Gwerzh diouzh ar c’hresk evit Diwan

*01 & 02/12/2007 - Pempoull  Marc'had Nedeleg Pempoull

*31/12/2007 - 01/01/2008 - Kemper  Fest-noz e Kemper

*04/01/2008 - 27/01/2008 - Kemperle  Taol kurun e Kemperle

*23/02/2008 - Dinan Gilles Servat

*08 & 09/03/2008 - Landerne  Foar bio Landerne

*23/03/2008 - Gwengamp  Fest-noz al lun fask e Gwengamp

*23 & 24/03/2008 - Kastell Paol  Kastell Lys : 14vet abadenn gouel ar plant

*04/2008 - Kemper  Gouel 30vet deiz-ha-bloaz skolioù Diwan Kemper

*04/2008 - Naoned  Kib bouloù Naoned ha diskouezadur mell-droad Bro Iwerzhon

*08/05/2008 - Kommana  Tro Menez Are

*Bloavezh-skol 2007/2008 - Lannuon  Kenstrivadeg skrabeul e brezhoneg e Lannuon

*Bloavezh-skol 2007/2008 - Skolioù kentañ derez  Romant-polis ha dastumad rimadelloù

*Bloavezh-skol 2007/2008 - Skolajoù & Lise Diwan  Sevel filmoù berr gant skolidi an eil derez

*09/2007 - 09/2008 - Kemper, An Oriant, Gwened, Naoned, Roazhon,Gwengamp, Karaez, Brest, Plougerne, Kastellin  Tro Breizh luc’hskeudennoù Loeiz Bloñs

*Bloavezh-skol 2007/2008  30 den brudet a skriv war Diwan

*01/05/2008 - 04/05/2008 - Breizh  Ar Redadeg : ar c’horrika breizhat

*02/05/2008 - 04/05/2008 - Karaez  Gouel bras e Karaez

## Liammoù diavaez

* Lec'hienn 30 vloaz Diwan